Pagten

Pakten (originaltittel: Pagten) er en dansk adventskalender på tjuefire episoder, først sendt på DR1 i 2009. Manusforfatter var Maya Ilsøe.

Serien ble sendt i en dubbet versjon på NRK Super i desember 2010, dubbet av Dubberman Norge A/S, oversatt av Håvard Hodne. Serien ble sendt på NRK Super som et alternativ for de som er noe eldre.NRK - Ofte stilte spørsmål    Den er beregnet på barn fra sju-åtte år og oppover.Danmarks Radio - Om programmet

Handling
Den onde isheksa Iselin vender tilbake – til den lille byen Thyregod. Nissenes tidligere pakt er utløpt og nå truer hun nissenes eksistens. Iselin ønsker makt over hele den magiske verdenen, men også menneskenes verden. 
Nissene har enda en sjanse – de må finne et nytt menneske som kan hjelpe dem med å finne en magisk pakt som ble opprettet mellom en nisse (Saia) og et menneske (Grundtvig) for over 200 år siden.

Iselin fryser Saia, og resten av Nissefamilien må stå sammen for å finne det nye mennesket som kan se dem – og hjelpe dem.

Lyda – den yngste nissen – finner skolegutten Malte på omtrent samme alder. Malte har det ikke greit på skolen, og når han forteller at han er valgt ut for å hjelpe nissene blir det enda vanskeligere.  Men flaks for ham har de om Grundvig på skolen, og med god kunnskap fra læreren Helle er de i stand til å løse "De magiske prøvene", som skal vise hvor pakten befinner seg.

Rune er en gutt på skolen til Malte. Han er bølla på skolen, og mobber Malte sammen med gjengen sin som består av Emil, Simon og Johan. Når Viji – ei jente på skolen – hjelper Malte, så klekker Rune ut en plan for å hevne seg på henne. Med Malte som agn, lokker han Viji opp på taket. Viji faller ned og forsvinner. Hele byen prøver å finne henne, men det er ikke så lett når det egentlig er Iselin som har tatt henne til fange for å lokke Malte til å komme etter henne. Det blir Malte og Lydas oppgave å finne henne, men først må de ha Pakten – to votter satt sammen i et "hjerte". Når en nisse og et menneske har vottene på seg og holder dem sammen vil de skape en varme som vil tine all frost i nærmeste omkrets. Kun ved hjelp av denne pakten kan Nissene bekjempe Iselin. Men de må være raske, før Iselin får tak i den først og destruerer den for alltid.

Gibbus – storebroren til Lyda – møter en nissejente som heter Aris i skogen. Dette er egentlig Iselin i forkledning. Gibbus merker ikke det, og blir forelsket i henne. Han forteller henne alle deres hemmelige planer, noe som gjør at Iselin alltid er ett skritt foran. Resultatet blir at Fabio – faren til Gibbus og Lyda – blir fryst.

Rune har det ikke bra hjemme. Han bor på en stor gård. Problemet er at det går dårlig økonomisk og den står i fare for å måtte selges, samtidig som foreldrene til Rune krangler bak ryggen på ham. Det foreldrene ikke vet er at Rune får med seg veldig mye av det de krangler om, og etter en krangel så tillstår Rune at han lokket Viji opp på taket, og han blir utvist fra skolen. Senere viser Iselin seg for ham, og han blir Iselins hjelper. Han gjør det fordi Iselin lokker ham med nok rubiner til å redde gården. Rune forstår derimot etter hvert at Iselin lurer ham og at hun egentlig er ond, så han går over til nissenes side.

Rolleliste
 Rolle  Skuespiller  Norsk stemme Malte  Benjamin Engell  Herman Mathias Gellein Lyda  Karla Løkke  Katarina Moneta Karla  Andrea Heick Gadeberg  Hannah Hummervold Storm Viji  Mathilde Voglhofer  Anine Natalie Kleven Rune  Mathias Toftegård Andersen  Ludvik Schanke Blunck Emil  Filip Søskov Davidovski  Sebastian Lewis Iselin/Aris  Signe Egholm Olsen  Heidi Gjermundsen Broch Fabio  Lars Ranthe  Fridtjov Såheim Marianne  Julie Carlsen  Trine Wiggen  Johan  Jonas Eilskov Jensen   Helle  Iben Dorner Østergaard  Marte Stolp Gibbus  Laus Høybye  Frank Kjosås Poul  Steen Stig Lommer  Paul-Ottar Haga  Runes mor  Ditte Hansen   Saia  Trine Appel  Saia (som 12 år)  Coco Hjardemaal   Nikolaj Grundtvig  Frej Lorenzen 

Referanser

Eksterne lenker

 Pakten med norske stemmer på NRK Super  (tilgjengelig i nett-tv til 2013)

Kategori:Julekalendere på TV for barn
Kategori:Danske barneserier
Kategori:TV-produksjoner på DR
Kategori:Jul i Danmark
Kategori:Danske TV-produksjoner fra 2000-årene